33. ΝΟΜΟΣ υπ’ αριθ. 32 της 27/30 Ιουλ. 1946 (Φ.Ε.Κ. Α΄ 225) Περί κυρώσεως και τροποποιήσεως του από 10/5/46 Ν.Δ/τος «περί διαδικασίας απονομής ηθικών αμοιβών εις το στρατιωτικόν προσωπικόν του Λιμενικού Σώματος». Άρθρον μόνον.-1.Κυρούται το από 20 Μαΐου Ν.Δ/μα «περί διαδικασίας απονομής ηθικών αμοιβών εις το στρατιωτικόν προσωπικόν του Λιμενικού Σώματος», δημοσιευθέν εις το υπ’ αριθ. 157 (Τεύχ. Α΄) της 11 Μαΐου 1946 φύλλου της Εφημερίδος της Κυβερνήσεως, τροποποιούμενον ως κάτωθι: 2.Τα της απονομής εις τους αξ/κούς, κατώτερον προσωπικόν του Λιμενικού Σώματος και εν γένει εργάτας θαλάσσης, των εις τους στρατιωτικούς εν γένει απονεμομένων μεταλλίων πάσης φύσεως και ηθικών εν γένει αμοιβών δια διακεκριμένας πράξεις ως προβλέπονται υπό της ισχυούσης νομοθεσίας, προκαλεί αντί του Υπουργού των Ναυτικών, ως εγένετο μέχρι σήμερον, ο Υπουργός της Εμπορικής Ναυτιλίας τη ητιολογημένη προτάσει των προϊσταμένων των αρμοδίων υπηρεσιών του Υ.Ε.Ν. ή του Γενικού Επιτελείου Ναυτικού, μετά σύμφωνον γνώμην Συμβουλίου αποτελουμένου εκ τριών Πλοιάρχων Λιμενικών εκ των εν Αθήναις και Πειραιεί υπηρετούντων. Το ανωτέρω προβλεπόμενον Συμβούλιον ηθικών αμοιβών Λ.Ε. και Εμππορικού Ναυτικού διετηρήθη με την αυτήν σύνθεσιν και αρμοδιότητα δια του άρθρ. 1 παρ. 12 Β.Δ. 493/1965 (ανωτ. σελ. 36,03). Σελ. 106(α) 356Α-172 3.Η αιτία δι’ ην απονέμεται έκαστον των μεταλλίων εις τους ανήκοντας εις το Λιμεν. Σώμα και εργάτας Θαλάσσης, αι λεπτομέρειαι της διαδικασίας απονομής και πάσα άλλη λεπτομέρεια αναγκαία δια την εφαρμογήν του ως άνω Ν.Δ/ τος καθορίζονται δια Β.Δ/των εκδιδομένων προτάσει του επί της Εμπορικής Ναυτιλίας Υπουργού. 4.Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως. 